1.pielikums  
Ministru kabineta  
2006.gada 6.novembra noteikumiem Nr.908

**Arodslimības**

*(Pielikums grozīts ar MK*[*04.06.2020.*](https://likumi.lv/ta/id/315239-grozijums-ministru-kabineta-2006-gada-6-novembra-noteikumos-nr-908-arodslimibu-izmeklesanas-un-uzskaites-kartiba-)*noteikumiem Nr. 352)*

1. Ķīmisko faktoru izraisītās akūtās un hroniskās slimības:

1.1. metālu un metaloīdu izraisītās slimības: elpošanas orgānu toksiskie bojājumi, anēmija, hepatīti, nefropātijas, nervu sistēmas toksiskie bojājumi, jaunveidojumi, metāliskais drudzis, ādas slimības;

1.2. halogēnu neorganisko savienojumu izraisītās slimības: elpošanas orgānu toksiskie bojājumi, ādas slimības;

1.3. ciānsavienojumu izraisītās slimības - elpošanas orgānu toksiskie bojājumi;

1.4. kodīgas un kairinošas iedarbības vielu (neorganisko gāzu, skābju, hidroksīdu, ūdeņraža peroksīda) izraisītās slimības: elpošanas orgānu toksiskie bojājumi, ādas slimības;

1.5. ogļūdeņražu un to atvasināto savienojumu izraisītās slimības: elpošanas orgānu toksiskie bojājumi, asins sistēmas slimības, hepatīti, nefropātijas, nervu sistēmas toksiskie bojājumi, jaunveidojumi, ādas slimības;

1.6. nitrosavienojumu un aminosavienojumu izraisītās slimības: elpošanas orgānu toksiskie bojājumi, asins sistēmas slimības, hepatīti, nefropātijas, nervu sistēmas toksiskie bojājumi, jaunveidojumi, ādas slimības;

1.7. fenolu un to atvasinājumu izraisītās slimības: elpošanas orgānu toksiskie bojājumi, nieru toksiskie bojājumi, ādas slimības;

1.8. alkoholu un glikolu izraisītās slimības: redzes nerva un tīklenes slimības, nervu sistēmas toksiskie bojājumi, ādas slimības;

1.9. ēteru, esteru, epoksīdu savienojumu izraisītās slimības: elpošanas orgānu toksiskie bojājumi, ādas slimības, jaunveidojumi;

1.10. aldehīdu un ketonu izraisītās slimības: elpošanas orgānu toksiskie bojājumi, perifēriskās nervu sistēmas slimības, ādas slimības;

1.11. organisko skābju un to derivātu (amīdu, skābju anhidrīdu) izraisītās slimības: elpošanas orgānu toksiskie bojājumi, perifēriskās nervu sistēmas slimības, hepatīti, ādas slimības.

2. Bioloģisko faktoru izraisītās slimības:

2.1. infekcijas un parazitārās slimības atbilstoši infekcijai, ar kuru darbinieks ir bijis kontaktā darba laikā: amēbioze, bruceloze, cūku roze, ērču encefalīts, jersinioze, Laimas slimība, leptospiroze, ornitoze, Q drudzis, stinguma krampji, tuberkuloze, tularēmija, vīrusu hepatīti;

2.2. citas infekcijas slimības, kas radušās, veicot darba pienākumus veselības aprūpes, profilakses un sociālā darba nozarē vai citos dienestos, un kuru izcelsmē ir pierādīta darba vides riska faktoru nozīme (HIV/AIDS, B hepatīts, C hepatīts, tuberkuloze, Covid-19);

2.3. disbakteriozes, ādas un gļotādas kandidamikoze, viscerālā kandidoze.

3. Fizikālo faktoru izraisītās slimības:

3.1. slimības, kas saistītas ar jonizējošā starojuma iedarbību: staru slimība (akūta vai hroniska), vietēji audu bojājumi (akūti vai hroniski), jaunveidojumi;

3.2. lāzera starojuma izraisīti vietēji audu bojājumi (ādas apdegumi, acs radzenes vai tīklenes bojājumi);

3.3. vispārējās vai vietējās vibrācijas izraisītās slimības;

3.4. sensoneirāla trokšņa izraisīta vājdzirdība vai kurlums;

3.5. intensīva ultravioletā starojuma izraisītā elektrooftalmija, katarakta;

3.6. dekompresijas (kesona) slimība un tās sekas (osteonekroze);

3.7. kompresijas slimība (barotīts);

3.8. siltuma starojuma izraisītās slimības: siltuma dūriens, krampji, katarakta;

3.9. pazeminātas temperatūras izraisītās slimības: angioneiroze, angio­trofoneiroze, obliterējošais endarterīts, veģetosensorā polineiropātija.

4. Ārstniecības līdzekļu izraisītās slimības: elpošanas orgānu toksiskie bojājumi, anēmija, hepatīti, nefropātijas, nervu sistēmas toksiskie bojājumi, jaunveidojumi, metāliskais drudzis, ādas slimības.

5. Pārslodžu (kopējās fiziskās pārslodzes vai atsevišķu orgānu vai sistēmu pārslodzes) izraisītās slimības:

5.1. koordinācijas neirozes;

5.2. perifēriskās nervu sistēmas un balsta un kustību aparāta slimības (akūtas, subakūtas vai hroniskas): mononeiropātijas un polineiropātijas, tai skaitā kompresijas un veģetosensorās neiropātijas un jostas-krustu daļas radikulīti;

5.3. hroniski tendovaginīti, tendinīti, peritendinīti, epikondilīti;

5.4. stenozējošās ligamentozes, "krikšķošais pirksts", pleca-lāpstiņas periartrozes;

5.5. bursīti (prepatellārais, subpatellārais, elkoņa un pleca);

5.6. deformējošās osteoartrozes, tai skaitā spondilartrozes un aseptiskās osteonekrozes;

5.7. menisku bojājumi;

5.8. Dipitrēna kontraktūra;

5.9. dzemdes un maksts sieniņu noslīdējumi un izkrišana;

5.10. izteikti kāju vēnu varikozi paplašinājumi ar iekaisumu (tromboflebīts) vai trofikas traucējumiem;

5.11. slimības, kas saistītas ar balss saišu aparāta pārslodzi: hronisks laringīts, balss sai­šu mezgliņi (dziedātāju mezgliņi), balss saišu kontaktčūlas, fonastēnija;

5.12. progresējoša tuvredzība;

5.13. plaušu emfizēma;

5.14. psihoneirozes;

5.15. izdegšanas sindroms.

6. Rūpniecisko aerosolu izraisītās slimības:

6.1. pneimokoniozes: silikoze, silikoze kopā ar tuberkulozi, silikatoze, sideroze, azbestoze, metālkonioze, karbokonioze, jauktu putekļu pneimo­konioze, organisko putekļu pneimokonioze;

6.2. akūts toksisks bronhīts;

6.3. hronisks bronhīts (hronisks putekļu bronhīts, akūtais un hroniskais toksiskais bronhīts);

6.4. hroniska obstruktīvā plaušu slimība;

6.5. hronisks rinofaringolaringīts;

6.6. elpošanas ceļu un plaušu jaunveidojumi;

6.7. mezoteliomas no azbesta putekļu ieelpošanas.

7. Alerģiskās arodslimības: konjunktivīts, rinīts, rinofaringīts, rinofarin­golaringīts, rinosinusīts, bronhiālā astma, astmatiskais bronhīts, eksogēnais alveolīts, ekzēma, toksikodermija, Kvinkes tūska, nātrene, anafilaktiskais šoks, toksikoalerģiskais hepatīts, vaskulīts, dzirdes nerva alerģisks iekaisums, mononeiropātijas un polineiropātijas, polineirīts.

Labklājības ministre D.Staķe